open-index/open-wikipedia-markdown huggingface dataset:
José Corzo Conde

**José Corzo Conde**, nado en Rodeiro cara a 1886, foi un político galego.

## Traxectoria 
Estivo emigrado en Cuba e Arxentina. Ao seu retorno instalouse como industrial de Arzúa. En 1933 era secretario da Sociedad Agraria Socialista de Arzúa, presidida por Ramón García Regueiro. Logo do triunfo da Fronte Popular nas eleccións de febreiro de 1936, foi nomeado concelleiro de Arzúa e 3º tenente-alcalde. Foi o presidente da primeira Agrupación Socialista de Arzúa constituída o 27 de abril de 1936. Logo do golpe de Estado do 18 de xullo de 1936 fuxiu. Foi xulgado en Compostela por rebelión xunto con Juan Manuel Vidal García nun proceso incoado o 25 de agosto e declarado en rebeldía. Abríronlle expediente de responsabilidades políticas en 1937, que pecharon en 1945 pola súa defunción.

## Notas 
## Véxase tamén 
### Bibliografía 
* 

### Ligazóns externas 
* Concelleiros das corporacións republicanas
Nuno Rodrigues dos Santos

**Nuno Aires Rodrigues dos Santos**, nado en Luanda (Angola) o 13 de marzo de 1910 e finado en Lisboa o 5 de abril de 1984, foi un político portugués.

## Traxectoria 
Fillo de António da Cruz Rodrigues dos Santos e da súa muller Maria José Gonçalves, Nuno Aires naceu en Luanda, capital do Estado da África Occidental, o 13 de marzo de 1910, sete meses antes da revolución que derrocaría a monarquía portuguesa.

Foi un dos «republicanos históricos» máis prestixiosos do Partido Popular Democrático, fundado en maio de 1974 e desde 1976 denominado Partido Social Demócrata (PPD/PSD), con fortes conviccións democráticas e humanistas que o levaron a se opoñer á ditadura do Estado Novo. Era ademais membro coñecido do Grande Oriente Lusitano - Maçonaria Portuguesa, tras iniciarse en 1935 na Loja Magalhães Lima, de Lisboa, co nome simbólico de «Danton», e pertenceu durante a clandestinidade á tamén lisboeta Loja Liberdade, onde acadou o grao 30.

Deputado da Assembleia Constituinte en 1975, volvería ser elixido á Asemblea da República en 1976, 1979, 1980 e 1983. Entón presidiu a Comisión Política Nacional, tras ser nomeado no X Congreso do PPD/PSD, celebrado en Albufeira, no Hotel Montechoro, os días 25, 26 e 27 de febreiro de 1983. Nel Francisco Pinto Balsemão —un dos tres líderes fundadores canda Francisco Sá Carneiro e Joaquim Magalhães Mota— foi derrotado e a dirección do partido entregóuselle a unha estrutura colexiada que integraban o propio Nuno Rodrigues dos Santos, Henrique Nascimento Rodrigues, Carlos Mota Pinto e Eurico de Melo.

Estivo casado con Júlia Rodrigues de Brederode, descendente dos baróns de Brederode, orixinarios dos Países Baixos. Ambos foron pais do xornalista e xurista Nuno Brederode dos Santos (1944-2017) e de Maria Emília Brederode Santos, casada con José Manuel de Medeiros Ferreira.

O 30 de xuño de 1980 foi agraciado co grao de Comendador da Ordem da Liberdade.

## Notas 
## Véxase tamén 
### Ligazóns externas 
Sobre a identidade orixinaria socialdemócrata republicana histórica do Partido Social Demócrata:

* Testemuño de Montalvão Machado sobre Sá Carneiro e a creación do PSD para o Instituto Francisco Sá Carneiro, sitio do PSD
* 
* 

Sobre Rodrigues dos Santos:

* Fotografía de Nuno Rodrigues dos Santos no Flickr do PSD
* Nuno Rodrigues dos Santos xunto a Francisco Sá Carneiro e Barbosa de Melo no Flickr do PSD
* Mandatos de deputado de Nuno Rodrigues dos Santos na páxina web da Asemblea da República
Haxhi Shehreti

**Haxhi Shehreti** tamén escrito **Hadji Sehreti ** nado no século XVIII e finado no XIX, foi un albanés musulmán, baladista persoal de Alí Paxá, señor otomán de Ioannina, no Epiro. Compuxo a obra *Alipashia* ou *Alipashias* (en ), un poema épico escrito a principios do século XIX. A obra está inspirada e recibe o nome de Ali PaXa, que describe, en estilo heroico, a súa vida e as súas campañas militares. Compuxo esta obra en lingua grega, considerándoa a máis prestixiosa na que eloxiar o seu mestre. William Leake di que Shehreti non tiña educación grega e só coñecía o grego coloquial de Albania e as súas fronteiras. A lingua do poema, polo tanto (segundo Leake) representa o dialecto vulgar local da lingua grega.

## Antecedentes e valor histórico 
Aínda que Ali Paxá era albanés, utilizaba o grego nos seus tratos cortesáns, xa que esta era a lingua dominante nas rexións que controlaba. Ademais, o uso da lingua grega en varias obras de autores albaneses era moi común.  

Historicamente, a *Alipasíad* contén a característica infrecuente de ser escrita desde o punto de vista musulmán. así como as actividades dos mercenarios locais (Armatoles) e revolucionarios (Klephts) cos que Ali tivo que lidar.

## Texto e data 
A *Alipasíade* consta de 15.000 liñas e foi escrita por entregas nos primeiros anos do século XIX, cando Alí Paxá estaba no seu apoxeo como gobernante poderoso e semiindependente de gran parte da Grecia otomá. O poema está escrito nunha lingua grega demótica moderna e contén algunhas interferencias dialécticas e expresións estranxeiras. Unha copia do poema foi atopada polo anticuario e topógrafo británico William Martin Leake en 1817. En 1835 publicou 4.500 liñas da *Alipashiad*. O poema enteiro foi publicado polo historiador grego Constantine Sathas no seu volume *Historical Disquisitions* en 1870.

## Notas 
## Véxase tamén 
* Alí Paxá de Ioanina
* Poeta de guerra

### Ligazóns externas 
* Leake William Martin. *Viaxes polo norte de Grecia* . J. Rodwell, 1835.
* Κ. Ν. Σάθα. *Ιστορικαί διατριβαί* *H Αληπασιάς, του Τουρκαλβανού Χατζή Σεχρέτη.* *(A* Alipasíade*, do turcalbano Hadji Sehreti)* en "Ιστορικαί Διατριβαί" (Disquisicións históricas), Atenas, 1870, pp.&nbsp;123–336 (texto orixinal da *Alipasíade* con comentarios e bibliografía sobre Ali Paxá, en grego).
* Irakli Koçollari The *Alipashiad* of Haxhi Shehreti Onufri, 1997 (albanés)
Thaqafi Tulkarm

**Thaqafi Tulkarm** é un club de fútbol palestino con sede en Tulkarem. O equipo compite na Liga Palestina de Fútbol. 

## Historia 
O club foi fundado en 1970. 

En 2022 o máximo goleador do equipo foi Ahmad Atef Daragmah, morto a tiros en Nablus, durante unha intervención do exército de Israel.

## Notas 
## Véxase tamén
Patrimonio da Humanidade nos Países Baixos

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade nos Países Baixos**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Os Países Baixos aceptaron a convención o 26 de agosto de 1992, facendo que os seus sitios naturais e históricos fosen elixibles para ser incluídos na lista.

Ata 2021, hai doce propiedades no Reino dos Países Baixos inscritas na Lista do Patrimonio Mundial. Once deses sitios están nos Países Baixos e un en Curaçao, no Caribe. Os Países Baixos e Curazao son ambos países constituíntes do Reino dos Países Baixos. Once sitios son bens culturais e un é un ben natural.

## Notas
;Referencias

## Véxase tamén
### Outros artigos 
* Patrimonio da Humanidade por país
Frank Santopadre

**Frank Santopadre**, nado en Nova York o 7 de febreiro de 1961, é un escritor e produtor Estados Unidos de América. Traballa como guionista de *The View* e como coprodutor e co-anfitrión do ''Gilbert Gottfried's Amazing Colossal Podcast''.
Nameko

[miniatura|210px|Un prato de [soba con nameko]]

***Pholiota nameko***, ás veces coñecida como ***Pholiota microspora***, é un fungo basidiomiceto da subdivisión dos agaromicotinos, clase dos agaromicetos, orde dos agaricais e familia das estrofariáceas, unha das numerosas integradas no xénero *Pholiota*.

## Taxonomía 
### Descrición 
A especie foi descrita en 1933 polo botánico xaponés Tokutarô Itô, 

### Sinómimos 
Ademais de polo nome actualmente válido, a especie coñeceuse tamén polos sinónimos:

## Galería 

Nameko soba by yajico.jpg
Nameko.JPG
Miso soup with nameko and tofu by -puamelia-.jpg
Nameko by frankenstoen.jpg
Pholiota nameko.jpg
Namekoorosisoba.jpg

## Notas
Pendragon (grupo musical)

**Pendragon** é unha banda inglesa de rock neo-progresivo fundada no ano en 1978 in Stroud, Gloucestershire, como Zeus Pendragon polo guitarrista e vocalista Nick Barrett. A palabra Zeus foi eliminada do nome antes de que o grupo comezase a gravar, xa que os membros decidiron que era demasiado longo para que lucise ben nunha camiseta. Ao principio o grupo pasou por algúns cambios de persoal, pero dende 1986 a formación mantívose relativamente estable (con só varios cambios na batería) e en 2022 aínda permanecía en activo.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Le Orme

**Le Orme** é unha banda italiana de rock progresivo formada en Marghera, unha localidade do concello de Venecia, no ano 1966. O grupo foi un dos máis importantes da escena italiana do rock progresivo dos anos 70, xunto con Premiata Forneria Marconi e Banco del Mutuo Soccorso. É unha das poucas bandas italianas en ter éxito fóra do seu país, tendo tocado por toda Europa e América do Norte, e chegando a lanzar un álbum en inglés no momento máis exitoso da súa carreira.

## Discografía 
### Álbums 
## Notas
Hywel Teifi Edwards

**Hywel Teifi Edwards**, nado o 15 de outubro de 1934 e finado o 4 de xaneiro de 2010, foi un crítico literario e historiador cultural. Foi un especialista na historia do Eisteddfod.

## Traxectoria 
Creceu en Aberarth, Ceredigion, e foi á Aberaeron Grammar School e á Universidade de Aberystwyth. Foi profesor de lingua galesa en Ysgol Gramadeg y Garw, onde coñeceu á súa esposa Aerona, antes de unirse en Swansea ao Departamento de Educación de Adultos da Universidade de Swansea como titor de literatura galesa . Converteuse en profesor titular e xefe do departamento de galés da facultade antes de xubilarse.

A súa especialidade foi a historia do século XIX e especialmente a historia do National Eisteddfod (Eisteddfod Genedlaethol). Colaboraba habitualmente na televisión e na radio galesa. Presentouse como candidato parlamentario pola circunscrición de Llanelli en 1983 e pola de Caerfyrddin en 1987. Foi o pai do xornalista Huw Edwards. Morreu o 4 de xaneiro de 2010 no hospicio Tŷ Bryngwyn de Llanelli após unha curta enfermidade.

### Homenaxes 
Tudur Hallam gañou a cátedra do Blaenau Gwent National Eisteddfod 2010 pola súa oda á lembranza de Hywel Teifi.

A Academi Hywel Teifi foi lanzada como parte da Universidade de Swansea no Blaenau Gwent National Eisteddfod 2010 .

## Notas 
## Véxase tamén 
### Bibliografía 
* *Yr Eisteddfod 1176-1976* (Gomer, 1976)
* *Gŵyl Gwalia: Yr Eisteddfod yn Oes Aur Victoria 1858-1868* (Gomer, 1980)
* ''Codi'r hen wlad yn ei hol, 1850-1914* (Gomer, 1989)
* *Eisteddfod Ffair y Byd, Chicago, 1893* (Gomer, 1990)
* *The Eisteddfod* (Gwasg Prifysgol Cymru, 1990)
* *Cwm Tawe* (gol.) (Gomer, 1993)
* *Arwr Glew Erwau'r Glo* (Gomer, 1994)
* *Nedd a Dulais* (gol.) (Gomer, 1994)
* *Cwm Rhondda* (gol.) (Gomer, 1995)
* *Cwm Aman* (gol.) (Gomer, 1996)
* *Cwm Cynon* (gol.) (Gomer, 1997)
* *Llynfi ac Afan, Garw ac Ogwr* (gol.) (Gomer, 1998)
* *Codi'r Llen* (Gomer, 1998)
* *Ebwy, Rhymni a Sirhywi* (gol.) (Gomer, 1999)
* *Cwm Gwendraeth* (gol.) (Gomer, 2000)
* *Merthyr a Thaf* (gol.) (Gomer, 2001)
* *Yn Gymysg Oll i Gyd* (gol.) (Gomer, 2003)
* *O'r pentre gwyn i Gwmderi* (Gomer, 2004)
* *Hanes Eglwys Bryn Seion, Llangennech* (2007)
* *The National Pageant of Wales* (Gomer, 2009)
* Tegwyn Jones, *Bro a Bywyd: Hywel Teifi'' (Barddas Publications, 2013)

## Notas
Accidente da ponte nova de Pedre

dereita|miniatura|Ponte desde a que caeu o autobús accidentado.
O **accidente da ponte nova de Pedre** foi un accidente de autobús que se produciu entre os lugares de Vichocuntín e Pedre, no concello de Cerdedo-Cotobade, na Noiteboa de 2022. Nel pereceron sete persoas e dúas quedaron feridas.
## Vehículo e accidente
Pouco despois das 9 da noite do 24 de decembro de 2022, un autobús regular da empresa Monbus que facía o percorrido entre Lugo e Vigo pola N-541, botouse fóra da estrada logo de pasar o lugar de Vichocuntín. O vehículo caeu ao río Lérez desde unha altura de 75 metros, e o río Lérez baixaba cun caudal moi elevado.

Os servizos de emerxencia recibiron dúas chamadas) foron rescatados con vida nas primeiras horas e trasladadas ao hospital. Na mesma noite atopáronse dous cadáveres dentro do autobús. Á mañá seguinte, no día de Nadal, atopáronse catro persoas finadas máis, unha dentro do bus e outras tres en distintos puntos polo Lérez.

Varios dos pasaxeiros viñan do cárcere de Monterroso de visitaren familiares pola Noiteboa.

## Operacións de rescate
No rescate participaron distintas brigadas de bombeiros, entre elas os bombeiros de Ribadumia e a protección civil de Cerdedo-Cotobade e o grupo de rescate de montaña de Trives. A operación resultou complicada polo difícil acceso ao vehículo, por ser de noite e polo temporal que nesas horas afectaba a Galicia. Logo de rescataren os dous sobreviventes e os corpos dos tres falecidos que estaban no interior do bus, as operacións quedaron suspendidas por mor do mal tempo e o caudal do río.

## Notas
Pallas

**Pallas** é unha banda de rock progresivo escocesa procedente de Aberdeen. Foi un dos grupos na vangarda do que sería bautizado como neo-progresivo durante a segunda onda do rock progresivo a principios dos anos 80. Outros grandes artistas británicos do xénero foron Marillion, IQ, Twelfth Night, Pendragon e Solstice.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
The Sensational Alex Harvey Band

**The Sensational Alex Harvey Band** foi unha banda escocesa de rock formada en Glasgow en 1972. Liderada por Alex Harvey e co guitarrista Zal Cleminson, o baixista Chris Glen, o teclista Hugh McKenna (1949-2019) e o batería Ted McKenna, a súa música era unha mestura de glam rock, blues rock e hard rock, con elementos de cabaré. As súas actuacións ao vivo incorporaban tamén elementos teatrais. A banda foi popular na Europa continental e influente en Australia, inspirando a un novo Nick Cave e a súa primeira banda The Boys Next Door.

## Discografía 
### Álbums 
## Notas
Big Country

**Big Country** é unha banda escocesa de rock formada en Dunfermline, Fife, no ano 1981. A cima da popularidade do grupo foi de principios a mediados dos 80, aínda que mantivo un seguimento de culto durante moitos anos dende entón. A música do grupo incorpora folk escocés e música marcial, e la banda diseñou o seu son de guitarra para evocar o son da gaita, o violín e outros instrumentos folclóricos tradicionais.

## Discografía 
### Álbums 
## Notas
The Almighty

**The Almighty** foi unha banda escocesa de hard rock/heavy metal formada en Glasgow en 1988. Tres dos seus membros fundadores (Ricky Warwick, Stump Monroe e Floyd London) eran amigosque se coñeceran no colexio. Aínda que as raíces musicais dos seus membros estaban no punk, The Almighty adoptou unha dirección máis orientada ao heavy metal/hard rock nos seus primeiros anos. Álbums posteriores movéronse cara ás raíces punk orixinais dos seus membros.

O grupo publicou sete álbums de estudio, dúas antoloxías e un álbum ao vivo.

## Discografía 
### Álbums 
## Notas
Dinastia filipina

[esquerda|miniatura|302px|Mapa político da [Península Ibérica|Península inmediatamente anterior (1570) á dinastía filipina, coa representación dos reinos de Galiza-Asturias, Biscaia, Navarra-Aragón, Castela, Portugal, Andalucía-Granada e Mallorca.]]***Dinastia** **filipina*** é a grafía en portugués (sen acento gráfico) para se referir á dinastía monárquica que reinou en Portugal durante o período de unión persoal entre as coroas da Península Ibérica, entre 1580 e 1640. Sucedeu á dinastía de Alvis, após a moi probábel morte en combate do rei D. Sebastián de Portugal na batalla de Alcazarquivir, que deu lugar á lenda do sebastianismo de que un día chegaría da néboa para salvar o reino de Portugal. 
 da Unión Ibérica.]]
## Notas 
## Véxase tamén 
* Batalla de Alcazarquivir
* Dinastía de Avis
* Guerra de Flandres
* Guerra Luso-Holandesa
* Sebastián I
* Sebastianismo
* Unión Ibérica
Nazareth (grupo musical)

**Nazareth** é unha banda escocesa de hard rock formada en Dunfermline no ano 1968 que cnseguiu varios éxitos no Canadá, Reino Unido e outros países europeos a principios dos anos 70. A súa popularidade expandiuse internacionalmente, chegando aos Estados Unidos, co seu álbum de 1975 *Hair of the Dog*, que conta cos seus éxitos "Hair of the Dog" e unha versión da balada "Love Hurts". A banda leva gravando e xirando máis de 50 anos.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Bay City Rollers

**Bay City Rollers** é unha banda escocesa de pop rock coñecida pola súa popularidade mundial como ídolos adolescentes na década dos 70. Foron chamados as "sensacións adolescentes de tartán de Edimburgo" e foi un dos moitos artistas anunciados como o "grupo máis grande dende os Beatles".

A banda pasou por moitos cambios ao longo dos anos, pero a formación clásica durante o seu pico de popularidade incluía aos guitarristas Eric Faulkner e Stuart Wood, ao cantante Les McKeown, ao baixista Alan Longmuir, e ao batería Derek Longmuir. A formación actual (dende 2018) inclúe ao guitarrista orixinal Stuart "Woody" Wood, ao vocalista Ian Thomson, ao baixista Marcus Cordock, e ao batería Jamie McGrory.

Bay City Rollers leva vendidos 120 millóns de discos en todo o mundo, sendo un dos artistas con máis vendas da historia.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Tokutarô Itô

Tokutarô Itô, nado en 1868 e finado en 1941, foi un botánico xaponés especializado en micoloxía. 

## Algunhas publicacións 
Entre outras:
*Ito, T. 1942. "On some species of Saprolegniaceae found in Kyoto". *J. of Japanese Botany* **18**: 121-129.
*----. 1942. "On some aquatic species of *Pythium* found in Kyoto". *J. of Japanese Botany* 18: 309-316.
*----. 1944. "Some aquatic species of Phycomycetes found in Kyoto". *J. of Japanese Botany* '*20*: 51-60.
*----. 1961. "Fruit body formation of red bread mould *Neurospora crassa*. IV. Effect of ammonium and nitrate ion in the medium on the size of the perithecium". *Botanical Magazine Tokyo* **74** (879): 379-385.
*----. 1991. "Descriptive catalogue of IFO fungus collection XII. 91. *Trichobotrys effusa* (Berkeley & Broome) Petch". *Research Communications Institute for Fermentation, Osaka* **15**: 139-144.
*----. 1993. "Descriptive Catalogue of IFO Fungus Collection XIII". *Research Communications Institute for Fermentation, Osaka* **16**: 138-142.

## Abreviatura 
As abreviaturas **T.Itô** ou **T.Ito** empréganse para recoñecer a Tokutarō Itō como autoridade na descrición e clasificación científica en botánica.

## Notas
Foreigner

**Foreigner** é unha banda anglo-estadounidense de rock formada orixinalmente na cidade de Nova York no ano 1976 polo veterano guitarrista e compositor británico Mick Jones e o seu compatriota e ex-membro de King Crimson Ian McDonald, xunto co vocalista estadounidense Lou Gramm. A Jones ocurríuselle o nome da banda (*foreigner* significa estranxeiro en galego) porque el, McDonald e Dennis Elliott eran británicos, mentres que Gramm, Al Greenwood e Ed Gagliardi eran estadounidenses.

En 1977 Foreigner publicou o seu álbum de estrea autotitulado, o primeiro disco de catro consecutivos en ser polo menos cinco veces platino nos Estados Unidos. *Foreigner* chegou ao 4 da lista estadounidense de álbums e entrou no top 10 no Canadá e Australia. O seu seguinte álbum, *Double Vision* (1978), tivo aínda máis éxito, acadando o número 3 en América do Norte. O terceiro álbum de Foreigner, *Head Games* (1979), chegaría ao número 5 en Norteamérica.

Reducida a un cuarteto, o seu álbum *4* (1981) estivo no número 1 durante 10 semanas nos Estados Unidos e no número 2 no Canadá, converténdse no seu álbum revelación fóra de América do Norte, chegando ao top 5 no Reino Unido, Alemaña e Australia. En 1982 a banda lanzou o seu traballo de grandes éxitos *Records*, que chegaría a vender 7 millóns de copias nos Estados Unidos. En 1984, Foreigner tivo o seu sinxelo máis exitoso, a balada "I Want to Know What Love Is", que chegou ao número 1 nos Estados Unidos, o Reino Unido, o Canadá e Australia. O seu álbum, *Agent Provocateur*, foi o máis exitoso do grupo no Reino Unido, Alemaña e outros países europeos, chegando ao número 1, e en Australia, onde foi número 3, chegando ao top 5 nos Estados Unidos e o Canadá.

Tras un descanso, Foreigner publicou *Inside Information* (1987), que tivo unha gran caída en vendas con respecto aos seus anteriores traballos, chegando tan só ao top 10 nun feixe de países europeos. Os discos máis recentes do grupo, *Unusual Heat* (1991), sen Gramm, que marchou debido ao maior us de sintetizadores na banda, *Mr. Moonlight* (1994), con Gramm de volta nas voces, e ''Can't Slow Down'' (2009), outra vez sen Gramm, non venderon demasiado. Foreigner é un dos grupos con máis vendas en todo o mundo, superando os 80 millóns de discos vendidos, incluídos 37,5 millóns nos Estados Unidos.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Batalla de Alcazarquivir

A **batalla de Alcazarquivir**, tamén transcrito **Alcácer-Quibir**, **Alcácer-Quivir**, **al Quasr al-kibr**, **Alcassar**, **Kasar al Kebir** ou **Ksar el-Kebir**, en  , ou a **batalla dos Tres Reis** (en portugués *A Batalha dos Três Reis*, en castelán *Batalla de los Tres Reyes**,*** en  ), que tivo lugar no norte de Marrocos, preto de Ksar el-Kebir e Larache, foi unha batalla librada o 4 de agosto de 1578.
## Historia 
O sultán deposto Abu Abdallah Mohammed II buscou a axuda de Sebastián I de Portugal contra o novo sultán Abu Marwan Abd al-Malik Ia. Sebastián preparou unha cruzada despois de pedir axuda a Abu Abdallah. O tío de Abu Abdallah, Abd Al-Malik, acadou o poder grazas ao apoio otomán. 
### Consecuencias 
Cando os portugueses fracasaron e o rei morreu sen herdeiro, a dinastía de Avis deu lugar á filipina, que conformou a Unión Ibérica durante 60 anos.

O rei Sebastián de Portugal morreu case con toda seguridade nesta batalla. A lenda di que regresaría nunha mañá de néboa para salvar Portugal.

### Na cultura popular 
* *A Batalha dos Três Reis* é un filme portugués de 2005 dirixido por Miguel Gonçalves Mendes.

## Galería 

Ficheiro:Battle of alcacer quibir.jpg|Batalha de Alcácer-Quibir, 1578. en MACHADO, D. B.. "Memórias para a História de Portugal (...)". Lisboa, 1751.
Ficheiro:King D.Sebastian of Portugal.jpg|Sebastián I de Portugal. 

## Notas 
## Véxase tamén 
### Outros artigos 
* Sebastián I
* Sebastianismo
* Dinastía de Avis
* Dinastía filipina

### Ligazóns externas 
* Gravuras de Alcácer Quibir | Histórias de Portugal em Marrocos (historiasdeportugalemarrocos.com)
Gong (grupo musical)

**Gong** é unha banda francesa de rock progresivo que incorpora elementos de jazz e space rock ao seu estilo musical. O grupo foi fundado en París en 1967 polo músico australiano Daevid Allen e a vocalista inglesa Gilli Smyth. Pola banda pasaron músicos como Didier Malherbe, Pip Pyle, Steve Hillage, Mike Howlett, Pierre Moerlen, Bill Laswell, Theo Travis, Don Cherry, Chris Cutler, Bill Bruford, Brian Davison, Dave Stewart e Tatsuya Yoshida.

O álbum de estrea de 1970 de Gong, *Magick Brother*, tiña un son de pop psicodélico. No ano seguinte lanzaron *Camembert Electrique*, cun son rock psicodélico/space rock co que se adoita a asocialos. Entre 1973 e 1974, Gong lanzou os seus mellores traballos, a alegórica triloxía *Radio Gnome Invisible*, que describía as aventuras de Zero the Hero, Good Witch Yoni e Pot Head Pixies do Planet Gong.

En 1975 Allen e Smyth deixaron a banda, que continuou sen eles lanzando unha serie de álbums de jazz rock baixo o liderado do batería Pierre Moerlen. Esta encarnación pasaría a coñecerse ao pouco tempo como Pierre Moerlen's Gong. Mentres tanto, Smyth formou Mother Gong mentres que Allen iniciou unha serie de grupos derivados, como Planet Gong, New York Gong e Gongmaison, antes de volver a liderar Gong en 1990 ata a súa morte en 2015. Co apoio de Allen, a banda decidiu continuar, lanzando o álbum ''Rejoice! I'm Dead!* en setembro de 2016 e *The Universe Also Collapses'' en maio de 2019.

## Discografía 
### Daevid Allen's Gong 
### Post-Daevid Allen 
## Notas 
## Véxase tamén 
### Ligazóns externas 
* Páxina da banda
Matias de Albuquerque

**Matias de Albuquerque**, primeiro e único **conde de Alegrete**, nado en Olinda, c. 1580 e finado en Lisboa, 9 de xuño de 1647, foi un administrador colonial e oficial militar portugués-brasileiro. Foi Gobernador da Capitanía de Pernambuco e Gobernador Xeral do Brasil (o primeiro nacido da colonia). Era neto de Duarte Coelho, primeiro concesionario da Capitanía de Pernambuco, e primo de Matías de Albuquerque, 15º Vicerrei da India.

O rei D. Xoán IV concedeulle o título de Conde de Alegrete por vencer  na batalla de Montijo en 1644.

## Notas 

## Véxase tamén 
### Biblioteca  
* ALBUQUERQUE, Maria Cristina Cavalcanti de. *Matías: Romance*. Recife: Edições Bagaço, 2012. ISBN 9788537309681
* VIANNA, Hélio. *Matías de Albuquerque: biografía*. Río de Xaneiro: Facultade Nacional de Filosofía, 1944. 80p. mapa.
* 

### Ligazóns externas 
* Matias de Albuquerque, en Infopédia, Porto Editora, 2003-2013, (Consulta. 25-01-2013).
* Matias de Albuquerque (Xeneral do exército) 1590-1647, netsaber, biografías
* Matias de Albuquerque en Brasilhis
* Un libro ficcionaliza a vida de Matías de Albuquerque
Ksar El Kebir

**Ksar  El Kebir**, tamén transcrito **Alcácer-Quibir** (a variante máis común en portugués), **Alcazarquivir** (a variante máis común en castelán), **Alcácer-Quivir**, **al Quasr al-kibr**, **Alcassar**, **Kasar al Kebir,  Ksar el Kébir**, **Al-Kasr al-Kbir** ou **Ksar el-Kebir**, en  ou noutra variante  ; en bérber: ⵍⵇⵚⵔ ⵍⴽⴱⵉⵔ, é unha cidade marroquina en Quibiroco/ Quibir, situada ao longo do río Loukkos, preto de Larache, na rexión de Tánxer-Tetuán-Al-Hoceima, na provincia de Al-Hoceima ou Alhucemas.

## Historia 
[miniatura| A cidade en [1900.|esquerda]]
A cidade é historicamente coñecida pola batalla aquí librada o 4 de agosto de 1578 entre os exércitos de Sebastián I de Portugal e Abu Marwan Abd al-Malik I, sultán de Marrocos. Ambos gobernantes morreron na batalla pero as forzas portuguesas foron derrotadas rematando o intento de situar no trono a outro aspirante, e á pretensión de controlar o territorio do actual Marrocos desde tempos de Mohammed o Portugués.

As guerras civís do século XIX marcaron o declive da cidade, até que en 1911 foi integrada no Protectorado Español de Marrocos. Converteuse nunha base militar para os Regulares, e tras a independencia de Marrocos en 1956 converteuse nun núcleo agrícola da rexión de Lucus-Gharb, con mercado local os domingos.

A cidade foi tamén o fogar dunha grande comunidade xudía formada na súa maioría por sefardís de fala haketiana. A comunidade, animada por axentes sionistas vinculados á Axencia Xudía e posteriormente polo Mossad, emigrou en masa a Israel e Francia durante os anos 50 e 60 do século XX.

### Topónimo 
O nome de **Ksar El Kebir** significa "gran palacio" ou "gran fortaleza" contrasta coa cidade de Ksar Es Seghir, que significa "pequeno castelo", situada máis ao norte de Ksar El Kebir.

## Xeografía 
Situada na provincia de Tetuán, nunha zona rica en bosques de sobreiras, a cidade é un cruzamento ferroviario conectado con Larache (al-ʿArāʾish) e Asilah (Aṣīla) e coa gran liña de ferrocarril que une Marrakech con Tunisia.

## Notas 
## Véxase tamén 
### Outros artigos
* Batalla de Alcazarquivir

### Ligazóns externas 
*
Juan Garaizabal

**Juan Garaizabal**, nado en Madrid o 20 de marzo de 1971, é un artista conceptual, escultor e gravador español.

Artista polifacético, experimentou tamén co debuxo, videoarte, instalacións luminosas e acústicas. É coñecido internacionalmente polas súas esculturas públicas monumentais.
Segundo o xornal *El País*, é un dos artistas españois máis internacionais.

O seu proxecto persoal Memorias Urbanas recupera con estruturas escultóricas e luz elementos arquitectónicos desaparecidos, enchendo baleiros urbanos historicamente significativos.

## Traxectoria 
A súa traxectoria estivo ligada, en gran medida, aos proxectos monumentais nos que estivo centrado en cada fase da súa vida. A finais dos anos 90 do século XX, estabelécese en Berlín.
Forma parte da xeración de artistas que transformaron toda a cidade nunha galería ao aire libre. A partir do ano 2012, comezou a pasar máis tempo nos Estados Unidos, en Miami, sen abandonar nin Berlín nin Madrid.

Realiza coas súas mans boa parte das súas obras, usando técnicas de forxa de ferro e aceiro, iluminación, carpintaría, albanelaría e materiais plásticos.

## Instalacións públicas 
miniatura|Memoria Urbana en Berlín.
miniatura|Memoria do Giardino de Juan Garaizabal.

* 2006: Blosque de Flores, Valencia, España.
* 2007: Memoria Urbana Bucarest, Uranus Area. Noaptea Alba, Rumania.2011: Arquives Stairway. Private collection. Connecticut, United States.
* 2011: Arquives Stairway. Connecticut, Estados Unidos.
* 2012: Memoria Urbana Berlín, Alemaña.
* 2013: Memoria do GiardinoVenecia, Italia. Comisariado por Barbara Rose.
* 2016: Memoria Urbana Miami; Balcón da Habana, Estados Unidos.
* 2018 : Memoria Urbana Segovia Segovia, España
* 2018 : Hay Festival Segovia, España
* 2020 : Piedra Sobre Piedra [Toledo]], España
* 2020 : Ever Time Gate Xangai, China
* 2021 : Four Monumental Sculptures París, Francia
* 2021 : Fondation Prince Albert Mónaco
* 2021 : Biennale de Sculpture Saint-Paul-de-Vence, Francia
* 2023 : Ever Time Balcony Xangai, China
* 2024 : La Memoria del Vidrio Valencia, España
* 2024 : Land of Dilmun and Door of Dilmun Manama, Bahrain
* 2025 : Memoria Urbana: Les Bains Napoléon Biarritz, Francia
* 2025 : Ever Time Port  Portugal

miniatura|Balcón da Habana no Museum Park de Miami.

## Vida persoal 
Entre 1998 e 2007 cruzou en distintas etapas o continente africano desde Madrid até Cidade do Cabo. No presente vive e traballa entre Berlín e en Madrid, compaxinándoo con talleres temporais para outros proxectos. É pai de dúas fillas.

## Notas 
## Véxase tamén 
### Ligazóns externas 
* Página web del artista
* Berliner Morgenpost
* ZDF (Video)
* El Universal
* L.A. Times
* ABC
* Huffington Post
*Descubrir el Arte
* el Nuevo Herald
* Miami New Times
* Latin American Herald Tribune 
* Miami
* ABC Cultura
Angelfish

**Angelfish** foi unha banda de rock alternativo escocesa de curta vida procedente de Edimburgo e formada como proxecto paralelo do grupo Goodbye Mr Mackenzie, despois de que a teclista e corista Shirley Manson asinase como artista en solitario para eludir o contrato discográfico existente dos Mackenzies. Angelfish editou un único álbum autotitulado, *Angelfish*, e dous sinxelos dos cales o primeiro foi o EP "Suffocate Me", que sería un éxito menor na radio universitaria.

O video musical de "Suffocate Me" foi emitido unha vez no programa *120 Minutes* da MTV, onde foi visto polo cofundador de Garbage Steve Marker. Despois pedíronlle a Manson que se unise a Garbage e ela aceptou. O proxecto Angelfish disolveuse, mentres que Goodbye Mr Mackenzie continuou outros dous anos sen Manson.

## Discografía 
### Álbums 
## Notas
Antonio Mouriño

* **Antonio Mouriño Barbeito**, mestre e alcalde franquista de Arzúa (1907-1991).

* **Antonio Mouriño Villar**, político galego, alcalde de Celanova (n. 1954).
Marmaduke Duke

**Marmaduke Duke** é un dúo de rock conceptual escocés procedente de Ayrshire e formado por Simon Neil de Biffy Clyro e JP Reid de Sucioperro. No grupo a parella utiliza os pseudónimos The Atmosphere e The Dragon respectivamente. Segundo Neil, a banda, e os seus álbums, están "baseados ​​nunha triloxía de manuscritos inéditos que un amigo noso trouxo a este país hai uns anos. Realmente estamos traballando para facer a banda sonora desas historias".

Ata a data a banda publicou dous álbums de estudio, conseguindo o segundo, *Duke Pandemonium*, éxito comercial no Reino Unido. O disco chegou ao número 14 da lista británica de álbums.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Sucioperro

**Sucioperro** é unha banda escocesa de metal alternativo procedente de Ayr, South Ayrshire, e formada no ano 2002. Ata a data o grupo leva publicados catro álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Cao Cao

**Cao Cao** (chinés tradicional e simplificado: 曹操; *pinyin*: *Cáo Cāo;* Wade-Giles: ''Ts'ao2 Ts'ao1''), nado en Bozhou no ano 155 e finado en Luoyang o 15 de marzo de 220, foi un xefe militar rexional e penúltimo chanceler da dinastía Han Oriental, que adquiriu un gran poder durante os seus últimos anos na antiga China. 

## Traxectoria 
Como unha das figuras centrais do período dos Tres Reinos, sentou as bases do que se convertería no Reino de Wei (tamén coñecido como Cáo Wèi) e foi titulado postumamente **Emperador Wu de Wei**. Aínda que moitas veces foi retratado como un tirano cruel e desapiadado, Cao Cao tamén foi eloxiado como un gobernante brillante e de xenio militar que trataba aos seus oficiais como familiares. Tamén era hábil na poesía e nas artes marciais e escribiu moitos artigos sobre a guerra. Morreu por unha doenza descoñecida no ano 220.

### Persoas relacionadas 
## Notas 
## Véxase tamén 
* Dinastía Han
* Período dos Tres Reinos (non confundir cos Tres Reinos de Corea)
* Poeta de guerra 

### Ligazóns externas 
* Folha Online - Chineses atopan a tumba do lendario xeneral do século III (en portugués)
Jesús Costoya Ponte

**Jesús Costoya Ponte**, nado cara a 1892 e finado en Arzúa o 26 de novembro de 1973, foi un político galego.

## Traxectoria 
Foi nomeado alcalde de Arzúa a finais dos anos corenta. Permaneceu no posto ata 1958. Finou en Arzúa o 26 de novembro de 1973.

## Vida persoal 
Casou con María Fuentes Núñez e foi pai de María Isabel Costoya Fuentes.

## Notas
Antonio Mouriño Barbeito

**Antonio Mouriño Barbeito**, nado na provincia da Coruña o 8 de marzo de 1907 e finado en Ponteareas o 5 de novembro de 1991, foi un mestre e político galego.

## Traxectoria 
Estudou maxisterio na Escola Normal de Santiago de Compostela. Mestre de Boente. Co golpe de Estado do 18 de xullo de 1936 foi nomeado concelleiro de Arzúa e síndico na comisión xestora presidida por Jesús Souto Vilas. Foi nomeado alcalde de Arzúa en 1945. Foi destituído como alcalde polo gobernador civil en marzo de 1945 por irregularidades no abastecemento xunto co primeiro tenente-alcalde Antonio Carril Vega, o secretario Antonio Callón Loureiro, o oficial José Varela Lamas e o axente receptor de cotas José Valiño Raposo. En 1966 trasladouse a escola de Lugo. Finou en Ponteareas o 5 de novembro de 1991.

## Vida persoal 
Foi pai de María de la Asunción, Matilde, Manuel, Lourdes e Pilar Mouriño Iglesias.
## Notas 
## Véxase tamén 
### Bibliografía 
* 
*
Goodbye Mr Mackenzie

**Goodbye Mr Mackenzie** é unha banda escocesa de rock alternativo formada en Bathgate, preto de Edimburgo, en 1981. No momento do seu pico comercial, o grupo estaba composto por Martin Metcalfe nas voces, John Duncan na guitarra, Fin Wilson no baixo, Shirley Manson e Rona Scobie nos teclados e coros, e Derek Kelly na batería.

A banda fíxose famosa a principios dos 80 tras editar dous sinxelos independentes, e posteriormente fichou por Capitol Records. O seu primeiro álbum, *Good Deeds and Dirty Rags*, entrou nas listas británicas, ao igual que o sinxelo "The Rattler", pero a banda viuse obstaculizada polos conflitos da compañía discográfica e non logrou abrirse camiño fóra do Reino Unido. O grupo separouse en 1993, facendo que Manson, Metcalfe, Wilson e Kelly formasen Angelfish para continuar na industria musical. Manson marcharía a Garbage en 1994, e Goodbye Mr Mackenzie tocou o seu derrradeiro concerto a finais de 1995.

## Discografía 
### Álbums 
## Notas
Del Amitri

**Del Amitri** é unha banda escocesa de rock alternativo formada en Glasgow en 1980. Entre 1985 e 2002 o grupo publicou seis álbums de estudio. O seu sinxelo de 1995 "Roll to Me" chegou ao número 10 da lista *Billboard Hot 100*. Cinco álbums de Del Amitri chegaron ao top 5 da lista británica, e a banda vendeu uns seis millóns de discos en todo o mundo.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Penicillium

***Penicillium*** é un xénero de fungos ascomicetos que forma parte do micobioma de moitas especies e ten grande importancia no ambiente natural, así como na descomposición de alimentos e na produción de alimentos e fármacos.

Algúns membros deste xénero producen a penicilina, unha molécula que se usa como antibiótico, que mata ou detén o crecemento de certos tipos de bacterias. Outras especies utilízanse na produción de queixos. O xénero está moi estendido polo mundo e comprende unhas 300 especies.

A reprodución sexual implica a produción de ascósporas, comezando coa fusión dun arquegonio e un anteridio, compartindo os núcleos. Os ascos irregularmente distribuídos conteñen oito ascósporas unicelulares cada un.

## Ecoloxía 
As especies de *Penicillium* son fungos do solo moi espallados que prefiren climas fríos e moderados, que son comúns sempre que dispoñan de materia orgánica. As especies saprófitas de *Penicillium* e *Aspergillus* están entre os representantes máis coñecidos de Eurotiales e viven principalmente sobre substancias orgánicas biodegradables. Son mofos que son unha das principais causas de que se derramen os alimentos, especialmente as especies do subxénero *Penicillium*. Ese descubrimento estaba baseado en parte en probas de xenes do tipo de apareamento funcional (MAT), que están implicados na compatibilidade sexual fúnxica, e a presenza nos xenomas secuenciados da maioría dos xenes máis importantes que se sabe que interveñen na meiose. *Penicillium chrysogenum* ten grande importancia médica e histórica por ser a fonte industrial orixinal e actual do antibiótico penicilina. A especie foi considerada asexual durante máis de 100 anos malia os esforzos realizados para inducir a reprodución sexual. Porén, en 2013, Bohm et al. demostraron finalmente a reprodución sexual en *P. chrysogenum*.

Estes descubrimentos con especies de *Penicillium* son consistentes coas evidencias acumuladas no estudo doutros eucariotas de que o sexo probablemente xa estaba presente no antepasado común de todos os eucariotas. Ademais, estes resultados recentes suxiren que o sexo pode manterse incluso cando se produce moi pouca variabilidade xenética.

Antes de 2013, cando empezou a aplicarse o cambio á nomenclatura coñecida como "un fungo, un nome", *Penicillium* era usado como o xénero de formas anamorfas (clonais) de fungos e *Talaromyces* usábase para as formas telomorfas (sexuais). Porén, despois de 2013, os fungos foron reclasificados baseándose nas súas relacións xenéticas e agora os xéneros *Penicillium* e *Talaromyces* conteñen ambos algunhas especies que só teñen a capacidade de reprodución clonal e outras que poden reproducirse sexualmente.

## Notas 
* 

## Véxase tamén 
### Ligazóns externas 
* 
*
A Batalha dos Três Reis

***A Batalha dos Três Reis*** é unha película portuguesa de 2005 dirixida por Miguel Gonçalves Mendes.

Trata sobre a batalla de Alcácer Quibir, tamén chamada batalla dos Tres Reis, e o seu elenco inspirouse en *O Rei de Sempre, Tragédia Nossa* de António Patrício, *El-Rei Sebastião* de José Régio e *Jogata Sétima* de Mário Sério.

## Elenco 
* Paul Pinto como David
* Rita Loureiro como Laura
* João Cabral como Vasco
* Jamal como Mustafa

## Notas 
## Véxase tamén 
### Ligazóns externas 
* Páxina web do produtor
* *A Batalla dos Três Reis* (2005), de Jorge Leitão Ramos, Memoriale, 2022
Peter Mansfield

**Peter Mansfield** FRS, nado no 9 de outubro de 1933 en Londres e finado o 8 de febreiro de 2017 foi un físico inglés.

## Traxectoria 
Mansfield naceu en Lambeth, Londres. Estudou no Queen Mary College da Universidade de Londres. Graduouse cunha licenciatura (*Bachelor of Science*) en 1959. Foi profesor na Universidade de Nottingham.Recibiu o Premio Nobel de Fisioloxía ou Medicina en 2003, compartido con Paul Lauterbur. Foi coñecido polas súas descubertas sobre a imaxe por resonancia magnética (MRI). Recibiu o título de Sir. Morreu en Nottingham, Inglaterra o 8 de febreiro de 2017, aos 83 anos.
## Premios e honras 
* 1983 Medalla de ouro da Society of Magnetic Resonance in Medicine
* 1984 Premio e Medalla de ouro da Royal Society Welcome Foundation.
* 1986 Elixido Fellow do Queen Mary College na Universidade de Londres.
* 1987 Elixido Fellow of the Royal Society (FRS)
* 1987 Elixido presidente da Society of Magnetic Resonance in Medicine
* 1988 Premio e Medalla Duddell do Institute of Physics
* 1988 Medalla Silvanus Thompson polo British Institute of Radiology
* 1989 Antoine Béclère Medal da International Society of Radiology e do Antoine Béclère Institute en París
* 1990 Premio da Royal Society Mullard Award (compartido con John Mallard e Jim Hutchinson)
* 1992 Premio da International Society of Magnetic Resonance (ISMAR) (xunto con P. Lauterbur)
* 1993 Nomeado Cabaleiro.
* 1993 Placa de prata da European Society of Magnetic Resonance in Medicine and Biology
* 1993 Elixido Honorary Fellow of the Royal College of Radiology e membro honorario do British Institute of Radiology
* 1994 Elixido membro honorario da Society of Magnetic Resonance Imaging e Fellow of the Society of Magnetic Resonance
* 1995 Premio Garmisch-Partenkirchen por MRI
* 1995 Medalla de ouro do European Congress of Radiology e da European Association of Radiology
* 1997 Fellow honorífico do Institute of Physics
* 2003 Premio Nobel compartido con Paul Lauterbur
* 2009 Presentado co Lifetime Achievement Award polo Primeiro Ministro Gordon Brown, cerimonia emitida nos premios Pride of Britain Awards de ITV.

## Notas 
## Véxase tamén
Chvrches

**Chvrches** (estilizado **CHVRCHΞS**) é unha banda escocesa de pop procedente de Glasgow e formada en setembro de 2011. O grup está composto por Lauren Mayberry, Iain Cook, Martin Doherty e, de xeito non oficial dende 2018, Jonny Scott. Derivada principalmente do xénero synth-pop, Chvrches tamén incorpora indietrónica, indie pop e dance electrónico no seu son.

Dous anos despois da súa formación Chvrches publicou o EP Recover, que incluía os éxitos "The Mother We Share" e "Recover". O seu álbum de estrea, *The Bones of What You Believe*, foi editado o 20 de setembro de 2013, e a banda ocupou o quinto lugar na lista Sound of 2013 da BBC. Dous anos despois, o 25 de setembro de 2015, o grupo lanzou o seu segundo álbum, *Every Open Eye*. O seu terceiro traballo, *Love Is Dead*, apareceu o 25 de maio de 2018, e o cuarto , *Screen Violence*, o 27 de agosto de 2021.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
José Salgado Codesido

**José Salgado Codesido**, nado en Melide en 1887 e finado en Grobas o 8 de outubro de 1953, foi un médico e político galego.

## Traxectoria 
Estudou medicina na Universidade de Santiago de Compostela licenciándose en 1910. Foi médico municipal de Melide. Propietario de varios muíños eléctricos na parroquia de Branzá e do salto hidroeléctrico Montefurado en Viñós. Na ditadura de Primo de Rivera foi membro da Unión Patriótica e deputado provincial dende 1926. En 1930 foi elixido vogal da Cámara da Propiedade Rústica da provincia da Coruña. Na República foi dirixente da Unión Regional de Derechas de Melide, da que era presidente en xaneiro de 1936. A principios de xullo de 1936 foi vítima dun atentado, ao estalar unha bomba na súa casa de Grobas, sen que se producise ningún ferido. Co golpe de Estado do 18 de xullo de 1936 trasladouse a Viana do Castelo, onde agardou acontecementos, regresando a Arzúa en 1937. Finou en Grobas o 8 de outubro de 1953.

## Vida persoal 
Casou con Manuela Rodríguez Cotón, que finou en 1937, e foi pai de Pilar, José, Concepción, Leandro e Manuel Salgado Rodríguez.

## Notas 
## Véxase tamén 
### Bibliografía 
* 
*
Ardem Patapoutian

**Arden Patapoutian**, en , nado en 1967 é un biólogo molecular e neurocientífico libanés - estadounidense de orixe armenia.
## Traxectoria 
### Carreira profesional 
Estudou Química na Universidade Americana de Beirut cunha bolsa da Fundación Calouste Gulbenkian.

Patapoutian investiga a transdución de sinais a partir de sensores. Fixo contribucións significativas á identificación de novas canles iónicas e receptores que se activan pola temperatura, as forzas mecánicas ou o aumento do volume celular. Patapoutian e os seus colaboradores puideron demostrar que estas canles iónicas xogan un papel importante na sensación de temperatura, na sensación de tacto, na propiocepción, na sensación de dor e na regulación do ton vascular. Traballos máis recentes utilizan técnicas de xenómica funcional para identificar e caracterizar canles iónicos mecanosensíbeis (mecanotransdución).

## Premios e honras 
Recibiu o premio W. Alden Spencer 2017 e o premio Rosenstiel 2019. En 2020 foi galardoado, xunto con David Julius, co Premio Kavli e os Premios da Fundación BBVA Fronteiras do Coñecemento.

En 2021 foi galardoado co Premio Nobel de Fisioloxía ou Medicina xunto con David Julius polas súas investigacións sobre o sistema somatosensorial, a saber, os receptores da temperatura e do tacto.

## Conceptos 
* As proteínas LRRC8 forman canles aniónicas dependentes de volume que detectan a forza iónica.
* Piezo2 é o principal transdutor de forza mecánica para a sensación táctil en ratos.
* SWELL1, unha proteína da membrana plasmática, é un compoñente esencial da canle anión regulada por volume.
* Piezo2 é necesario para a mecanotransdución das células de Merkel.
* Os piezos son subunidades formadoras de poros de canles activadas mecanicamente.
* O papel da *Drosophila Piezo* na nocicepción mecánica.
* Piezo1 e Piezo2 son compoñentes esenciais de distintas canles catiónicas activadas mecanicamente.

## Publicacións seleccionadas 
### PIEZO1 + PIEZO2 
* 
* 
* 

### PIEZO 2 
* 
* 

## Notas 
## Véxase tamén 
### Outros artigos 
* Premio Nobel de Fisioloxía ou Medicina
Jaime Fraiz Fernández

**Jaime Fraiz Fernández**, finado en Arzúa o 22 de novembro de 1998, foi un mestre, avogado e político galego.

## Traxectoria 
Mestre. Era mestre de Oseira en 1952. Fíxose avogado nos anos cincuenta. Foi nomeado alcalde de Arzúa en 1958. Permaneceu no posto ata 1964. Finou en Arzúa o 22 de novembro de 1998.

## Vida persoal 
Casou con Celia Vázquez Fernández e foi pai de Jaime, Javier, Rosa e Celia Fraiz Vázquez.

## Notas
Jesús Souto Vilas

**Jesús Souto Vilas**, nado en Campo (Arzúa) o 6 de maio de 1898 e finado en Santiago de Compostela o 1 de novembro de 1977, foi un mestre e político galego.

## Traxectoria 
Fillo de Francisco Souto Eirín e Generosa Vilas Filloy. Licenciado en Filosofía e letras pola Universidade de Santiago de Compostela. Foi mestre de San Martiño de Calvos de Sobrecamiño (Arzúa) en 1934. Co golpe de Estado do 18 de xullo de 1936 foi nomeado delegado civil de Arzúa en agosto, tomando posesión o 10 de setembro. Foi destituído polo gobernador civil en outubro de 1936. En 1938 publicou o folleto *Hacia una solución hispánica de los problemas sociales la actual organización económica no responde a las necesidades de nuestro tiempo: GENS, esbozo de unas bases para la constitución de las Grandes Empresas Nacional-Sindicalistas*. Colaborou en *El Compostelano*. En 1963 trasladouse á escola de Santiago de Compostela. Finou en Santiago de Compostela o 1 de novembro de 1977.

## Vida persoal 
Casou en Santiago de Compostela con Antonia Souto Sáinz en 1927, e foi pai de Jesús Antonio, Ana María, Alfonso, Beatriz, Purificación, María Berta, María Luisa, José Lino, María del Carmen, María de los Ángeles, Francisco e Nina Souto Souto.

## Notas 
## Véxase tamén 
### Bibliografía 
* 
*